CELEX: 62006CA0350
Language: mt
Date: 2009-01-20 00:00:00
Title: Kawżi maqgħuda C-350/06 u C-520/06: Sentenza tal-Qorti tal-Ġustizzja (L-Awla Manja) tal- 20 ta' Jannar 2009 (talba għal deċiżjoni preliminari mill-Landesarbeitsgericht Düsseldorf, House of Lords — Il-Ġermanja, Ir-Renju Unit) — Gerhard Schultz-Hoff vs Deutsche Rentenversicherung Bund (Kundizzjonijiet tax-xogħol — Organizzazzjoni tal-ħin tax-xogħol — Direttiva 2003/88/KE — Dritt għal-leave annwali bil-ħlas — Leave tal-mard — Leave annwali li jaħbat ma' leave tal-mard — Kumpens għal-leave annwali bil-ħlas li ma jitteħidx qabel it-terminazzjoni tal-kuntratt minħabba mard)

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/3
            
         Sentenza tal-Qorti tal-Ġustizzja (L-Awla Manja) tal-20 ta' Jannar 2009 (talba għal deċiżjoni preliminari mill-Landesarbeitsgericht Düsseldorf, House of Lords — Il-Ġermanja, Ir-Renju Unit) — Gerhard Schultz-Hoff vs Deutsche Rentenversicherung Bund
   (Kawżi maqgħuda C-350/06 u C-520/06) (1)
   
   (Kundizzjonijiet tax-xogħol - Organizzazzjoni tal-ħin tax-xogħol - Direttiva 2003/88/KE - Dritt għal-leave annwali bil-ħlas - Leave tal-mard - Leave annwali li jaħbat ma' leave tal-mard - Kumpens għal-leave annwali bil-ħlas li ma jitteħidx qabel it-terminazzjoni tal-kuntratt minħabba mard)
   (2009/C 69/04)
   Lingwa tal-kawżi: Il-Ġermaniż u l-Ingliż
   Qorti tar-rinviju
   Landesarbeitsgericht Düsseldorf, House of Lords
   Partijiet fil-kawża prinċipali
   
      Rikorrenti: Gerhard Schultz-Hoff (C-350/06), Stringer et (C-520/06)
   
      Konvenuti: Deutsche Rentenversicherung Bund (C-350/06), Her Majesty's Revenue and Customs (C 520/06)
   Suġġett
   Talba għal deċiżjoni preliminari — Landesarbeitsgericht Düsseldorf, House of Lords — Interpretazzjoni ta' l-Artikolu 7(1) tad-Direttiva tal-Parlament Ewropew u tal-Kunsill 2003/88/KE tal-4 ta' Novembru 2003 li tikkonċerna ċerti aspetti tal-organizzazzjoni tal-ħin tax-xogħol (ĠU L 299, p. 9) — Dritt għal-leave annwali mħallas suġġett għall-kondizzjonijiet li ġejjin: preżenza effettiva fuq il-post tax-xogħol, żamma tal-kapaċità għax-xogħol waqt il-leave u l-eżerċiżżju tad-dritt ma jistax jiġi estiż oltri data partikolari matul is-sena ta' wara — Dritt ta' ħaddiem bil-leave tal-mard għal żmien indeterminat li jieħu leave matul dan il-perijodu — Dritt ta' ħaddiem imkeċċi matul leave tal-mard għal żmien twil li jiġi kkumpensat għal-leave mhux meħud matul is-sena ta' referenza
   Dispożittiv
   
               1)
            
            
               L-Artikolu 7(1) tad-Direttiva 2003/88/KE tal-Parlament Ewropew u tal-Kunsill tal-4 ta' Novembru 2003 li tikkonċerna ċerti aspetti tal-organizzazzjoni tal-ħin tax-xogħol għandu jiġi interpretat fis-sens li dan ma jipprekludix dispożizzjonijiet jew prattiki nazzjonali li skonthom ħaddiem bil-leave tal-mard mhuwiex intitolat li jieħu leave annwali bil-ħlas matul perijodu inkluż fil-leave tal-mard.
            
         
               2)
            
            
               L-Artikolu 7(1) tad-Direttiva 2003/88 għandu jiġi interpretat fis-sens li dan jipprekludi dispożizzjonijiet jew prattiki nazzjonali li jipprevedu li d-dritt għal-leave annwali bil-ħlas jiġi estint mat-terminazzjoni tal-perijodu ta' referenza u/jew ta' perijodu għall-ġarr tal-leave stabbilit mid-dritt nazzjonali anki meta l-ħaddiem kien bil-leave tal-mard matul il-perijodu ta' referenza kollu jew parti minnu u l-inkapaċità tiegħu għax-xogħol ippersistit sat-terminazzjoni tar-relazzjoni ta' xogħol tiegħu, raġuni li għaliha hu ma setax jeżerċita d-dritt tiegħu għal-leave annwali bil-ħlas.
            
         
               3)
            
            
               L-Artikolu 7(2) tad-Direttiva 2003/88 għandu jiġi interpretat fis-sens li dan jipprekludi dispożizzjonijiet jew prattiki nazzjonali li jipprevedu li, mat-terminazzjoni tar-relazzjoni ta' xogħol, ebda ħlas ta' benefiċċju ta' leave annwali bil-ħlas mhux meħud ma jitħallas lill-ħaddiem li kien bil-leave tal-mard matul il-perijodu ta' referenza kollu jew parti minnu u/jew perijodu għall-ġarr tal-leave kollu jew parti minnu, raġuni li għaliha hu ma setax jeżerċita d-dritt tiegħu għal-leave annwali bil-ħlas. Għall-kalkolu tal-imsemmi ħlas ta' benefiċċju, ir-remunerazzjoni normali tal-ħaddiem, li hija dik għandha tibqa' titħallas matul il-perijodu ta' serħan li tikkorrispondi għal-leave annwali bil-ħlas, hija wkoll determinanti.
            
         
      (1)  ĠU C 281, 18.11.2006.
   
      ĠU C 56, 10.3.2007.